GiliGold/VAD_KnessetCorpus huggingface dataset:
משה גפני: ראובן, אתה נציג הממשלה.
משה גפני: אני מרחם עליך.
משה גפני: אנחנו מחר מצביעים על זה בעזרת השם.
משה גפני: יעמדו להצבעה כמה אפשרויות כאשר אפשרות אחת היא כמובן להפיל את זה, כפי שחלק מחברי הוועדה – או יותר נכון, רוב חברי הוועדה – באמת רוצים להפיל את זה.
משה גפני: יש אפשרות נוספת והיא שנאריך את זה.
משה גפני: אני אצביע נגד, בעזרת השם, ההצעה שלכם לדחות את זה אלא אם כן אני אקבל מכתב מאודי ניסן עד מחר בבוקר שאתם מוציאים 150 מיליון שקלים בשנה-שנתיים האלה לרכישת דירות כדי לתת את זה למשפחות של נכים או למשפחות רב מצוקתיות ולאחר מכן גם לאחרים, כך שנתחיל מסלול שהאוצר רוכש את הדירות האלה.
משה גפני: אם אני מקבל עד מחר, עד ההצבעה, מכתב כזה, אנחנו נצביע על דחייה, או בעד או נגד, לשנה-שנתיים ולא יותר מזה.
משה גפני: אנחנו עושים הפסקה של חמש דקות וממשיכים בנושא הבא.
משה גפני: בעידוד השקעות הון, נשארו כמה סעיפים פתוחים.
משה גפני: אפשר להצביע בעד החוק, אפשר להצביע נגד החוק, אפשר להצביע חלקית, אבל זה לא משנה כי ההצבעות יהיו מחר.
משה גפני: אני מבקש לברר כמה דברים.
משה גפני: קודם כל, לגבי הנושא של החרגת החברות להפקת מחצבים.
משה גפני: אנחנו ביקשנו את עמדת היועץ המשפטי לממשלה, האם זה חוקי.
משה גפני: הדבר השני הוא החרגת החברות הממשלתיות, ובעיקר החברות הביטחונית, ואני מבקש לומר שדיבר אתי היום יושב ראש רפאל, אילן בירן, והוא אמר שהגיעו להסכמה עם משרד האוצר לגבי רפאל.
משה גפני: עדיין לא קיבלתי תשובה לגבי התעשייה האווירית.
חיים אורון: מה ההסכמה?
משה גפני: הדבר הנוסף הוא שינוי שיעורי המס.
משה גפני: ביקשנו שיהיה פער בין המרכז לבין הפריפריה.
משה גפני: אמרנו כפול.
משה גפני: אבל אמרנו לא להעלות את המס במרכז מכיוון שהתעשיינים בעצם תרמו את חלקם לחוק הזה ואנחנו לא רוצים שיהיה צדק לוקה, על המשקל שלא יהיה חוטא נשכר.
משה גפני: הקריטריונים לפיהם ייקבעו היישובים שזכאים להטבות, שיהיו בחוק ולא בצו, ולהבחין בין חלק הכרייה לבין חלק העידוד.
משה גפני: נמצא כאן אבי ליכט המשנה ליועץ המשפטי לממשלה.
משה גפני: אני מבקש קודם כל את עמדת היועץ המשפטי לממשלה, האם החוק הזה עומד במבחן החוקתיות.
אמנון כהן: נמק.
אבי דיכטר: קודם כל, תודה על ההזמנה לכאן.
משה גפני: אני מודה לך שבאת, על אף שהיה קשה לך לבוא היום.
אבי דיכטר: אני מבקש, אם תרשה לי, בסוף דבריי, להשתחרר מהדיון.
משה גפני: אני משחרר אותך.
משה גפני: תתייחס בקצרה
אבי דיכטר: החוק הזה מבחינתנו הוא חוק חוקתי.
אבי דיכטר: אנחנו היינו מודעים לתיקון אליו אתה חותר והוא עבר את אישורנו וגם את אישור היועץ המשפטי לממשלה.
אבי דיכטר: במהלך ההליכים גם נפגשתי עם אנשי כי"ל, עם המנכ"ל, והטענות שמועלות עכשיו הועלו גם בפנינו, אבל לא מצאנו גם אחרי הדברים האלה שיש פגם חוקתי בחוק.
אבי דיכטר: אם תרצה, אני אנמק את זה בקצרה.
אבי דיכטר: החוק מבחינתנו הוא חוב מיטיב, הוא עוסק בהטבות והוא לא עוסק בליבה אלא בעצם אומר את מי המדינה רוצה לעודד.
אבי דיכטר: אין לבן אדם זכות לקבל הטבה.
אבי דיכטר: לכן, ככל שאני מבין, הטענה היא לא שיש למישהו זכות לקבל הטבות, אלא שיש כאן אפליה בין חברות כרייה ומחצבים לבין חברות אחרות, וליתר דיוק, השאלה האם העובדה שהצעת החוק הממשלתית מחריגה את כי"ל יוצרת פגם חוקתי שבעיקרו הוא פגיעה בשוויון.
אבי דיכטר: לטעמי התשובה שלילית.
אבי דיכטר: אני חושב שבחוק כמו החוק הזה, כשמו כן הוא, הוא בא לעודד פעילות מסוימת למדינה ובעקבותיה לכנסת, לממשלה ולכנסת, יש זכות מלאה לקבוע סדרי עדיפויות ויש לגיטימיות מלאה לבוא ולומר שהמדיניות שלנו היא לעודד פעילות שחשובה לנו, בעיקר לעודד פעילות שמתחרה גם בשווקים גלובליים.
אבי דיכטר: כלומר, לבן אדם יש את האפשרות לבחור היכן הוא יושב, אם הוא יושב כאן או יושב במקום אחר.
אבי דיכטר: כאשר המדינה באה ואומרת שאין טעם ענייני לתת הטבה דווקא לחברות כרייה והיא מבקשת לתת את ההטבות לגופים אחרים שמתחרים במקומות אחרים ושיש להם אפשרות לעבור, להבדיל מחברות כרייה שיושבות כאן, בעיניי זה נימוק רלוונטי.
אבי דיכטר: לכן הטענה על פגיעה בשוויון היא טענה שלא יכולה להביא לפסילה של החוק אלא מדובר כאן בהבחנה מותרת ולא באפליה פסולה.
אבי דיכטר: שמענו כל מיני טענות לגבי השאלה של קבוצת ההתייחסות של מחצבים היא קבוצה מאוד מצומצמת וככל שהקבוצה יותר מצומצמת, מתחדדת הפגיעה בשוויון.
אבי דיכטר: כמו שאמרתי, מכיוון שיש כאן הבחנה מותרת, שאלת גודל הקבוצה פחות רלוונטית, מה עוד שאם מסתכלים על גודל הקבוצה ומכניסים אליה גם גז, גם נפט וגם מחצבים אחרים, אין להכחיש שכי"ל, שבה אנחנו עוסקים, היא מאוד דומיננטית בדבר הזה, אבל העובדה שיש גוף דומיננטי בתוך הקבוצה הרלוונטית, לא הופכת את ההבחנה להבחנה פסולה.
אבי דיכטר: לגבי הטענה של פגיעה בשוויון.
אבי דיכטר: כל הבחנה שעושה המדינה בחלוקת התקציבים שלה אינהרנטית יוצרת הבחנה.
אבי דיכטר: אם אנחנו נבוא ונהפוך כל דבר לסוגיה משפטית וכל דבר נציף גם חוקתית, בעצם אנחנו כובלים את ידי המחוקק וכובלים גם את ידי הממשלה ביכולת שלה לבצע הערכה מחודשת של סדרי העדיפויות שלה.
אבי דיכטר: בית המשפט מודע היטב להבחנה הזאת.
אבי דיכטר: לכן, בניגוד לחוות הדעת שהוצגו, וגם בניגוד לדברים ששמעתי, לא כל פגיעה בשוויון ולא כל הבחנה הופכת לפגיעה בשוויון חוקתי שיכולה להביא לפסילה של חוק.
אבי דיכטר: אני חושב שכאן ההבחנה הכלכלית הזאת, קשה לומר שהיא פגיעה כל כך חמורה שיוצרת פגיעה בכבוד, כי רק פגיעה בכבוד, כמו שאתה ודאי יודע, השוויון הוא לא חלק מחוק יסוד: כבוד האדם וחירותו ---
משה גפני: נרשם?
משה גפני: השוויון הוא לא חלק מחוק יסוד: כבוד האדם וחירותו.
משה גפני: אתה המשנה ליועץ המשפטי לממשלה.
אבי דיכטר: אתה רוצה לתפוס אותי במילה לפני שסיימתי את המשפט.
שלי יחימוביץ': גם אני לא הבנתי.
חיים אורון: הם רצו להכניס שוויון, אבל לא נתנו לו.
שלי יחימוביץ': תתייחס לפגיעה בכבוד.
אבי דיכטר: המושג שוויון חוקתי לא נמצא באופן מפורש בחוק יסוד: כבוד האדם וחירותו ולא לחינם.
משה גפני: מה זה מפורש או לא מפורש?
משה גפני: הוא לא נמצא.
אבי דיכטר: הוא לא נמצא.
חיים אורון: הוא לא נמצא.
חיים אורון: נפסק שהוא לא נמצא.
משה גפני: מה שנפסק, זה לא רלוונטי.
חיים אורון: לא, מה שנפסק מאוד רלוונטי.
אבי דיכטר: אני מבין שעשיתי טעות גדולה.
משה גפני: לא עשית טעות.
משה גפני: דווקא דיברת לעניין עד עכשיו.
משה גפני: אל תחזור בך.
אבי דיכטר: אני לא חוזר בי.
אבי דיכטר: המונח שוויון לא נמצא בחוק יסוד: כבוד האדם וחירותו ולא לחינם.
אבי דיכטר: בית המשפט העליון גזר את האפשרות לפסול חוק על פגיעה בשוויון כאשר השוויון נגזר מכבוד האדם.
אבי דיכטר: אני לא חש שההבחנה שנוצרת כאן פוגעת בכבוד האדם של כי"ל.
אבי דיכטר: לכן אני לא חושב שיש כאן בסיס לטענת שוויון.
מירי רגב: העובדים בכי"ל.
אבי דיכטר: אני מדבר על התאגיד עצמו, כי זאת חוות הדעת שהוצגה לי, האם התאגיד עצמו נפגע ואני לא חש שזה המקרה.
אבי דיכטר: מה שיותר מטריד, זאת באמת הטענה שכל הבחנה שעושים – ואתם כל יום יושבים ועושים הבחנות – קשה.
אבי דיכטר: אני לא חושב שנכון בסוג כזה של הבחנות מיד לקפוץ לטיעונים חוקתיים.
אבי דיכטר: בסופו של דבר זאת שאלה מקצועית של סדרי עדיפויות ולכן אני לא חושב שזה באמת נמצא במגרש המשפטי.
חיים אורון: בהחלטה של היום יכול  שתהיה משמעות לגבי החלטה בעתיד בנושא תגמולי הגז?
אבי דיכטר: אל תכניס אותי לזה.
אבי דיכטר: לא, אני לא רוצה לתת תשובה.
מירי רגב: התשובה היא תלוי במי מדובר.
אבי דיכטר: אני מבין מה אתה שואל.
אבי דיכטר: אני מעדיף להתכונן לישיבות ואמרו לי שאני בא לדבר על נושא מסוים.
חיים אורון: אמרו לי שאתה בחור רציני, אבל לא עד כדי כך.
משה גפני: אבי ליכט, אני מודה לך.
משה גפני: אתה משוחרר.
משה גפני: ערן פולק, אני רוצה לדעת לגבי הנושא של החברות הממשלתיות ובעיקר התעשיות הביטחוניות.
ערן פולק: בהמשך למה שאמרנו בדיונים קודמים ולשאלות שעלו בוועדה.
ערן פולק: הנושא הזה בעצם מתחבר לבקשה שיש בעיקר מהחברות הביטחוניות אבל מעוד חברות שעובדות בתחרות בינלאומית לשינוי ולהקלה במדיניות הדיבידנד שלהן, בינן לבין הממשלה.
ערן פולק: לאור הבקשות האלה, ובהתאם לתחזית לשינוי משטר המסים, התקבלה אתמול החלטה על ידי מנכ"ל משרד האוצר ושר האוצר לשנות את מדיניות הדיבידנד באשר לאותן חברות שעתידות להיפגע כתוצאה מהחוק ולאפשר להן משיכת דיבידנד בשיעורים נמוכים יותר מהמדיניות המוצהרת, בתנאי ובלבד שהעסק הזה יופנה למקורות הצמיחה של החברות וספציפית להשקעה במחקר ופיתוח.
ציון פיניאן: זה לא מקובל על החברות.
משה גפני: אתי דיבר אילן בירן והוא אמר לי שמקובל עליו.
משה גפני: הוא דיבר אתי הבוקר.
אמנון כהן: הם לא יוחרגו.
משה גפני: הם לא יוחרגו.
משה גפני: הם יקבלו את מה שאמר עכשיו ערן פולק.
שלי יחימוביץ': לא, הם יוחרגו.
משה גפני: כן, הכוונה שהם יוחרגו.
שלי יחימוביץ': הם יוחרגו, אבל הם יקבלו פיצוי במקום אחר.
משה גפני: את יאיר שמיר לא תפסתי.
ערן פולק: אני לא יודע לומר מה עמדתו.
אמנון כהן: אחר כך יש הסתייגות שלי.
מירי רגב: אותו הדבר שיעשו עם כי"ל.
משה גפני: זאת הצעה.
משה גפני: את יכולה להגיש הסתייגות על זה ויכול להיות שנתמוך בה.
מירי רגב: הגשתי הסתייגות.
משה גפני: אנחנו נצביע עליה.
אמנון כהן: מחר.
מירי רגב: מחר נצביע על כל הדברים?
מירי רגב: הגשתי גם הסתייגות דיבור למליאה וגם הסתייגות למחר על הדבר הזה.
משה גפני: אני האחרון שאפגע בזכותך המלאה להגיש הסתייגות ולהצביע איך שאת רוצה.
מירי רגב: אין לי ספק.
משה גפני: אם היית במפלגה שלי, יכול להיות שהייתי קורא לך לדיון אבל את בליכוד, וזה בסדר.
משה גפני: ערן פולק, לגבי שינוי שיעורי המס.
משה גפני: אנחנו ביקשנו שתהיה הכפלה של הפער בין המס במרכז והמס בפריפריה ושלא ייפגע המרכז.
משה גפני: כלומר, לא להעלות את המרכז.
משה גפני: מה התשובה שלכם לכך?
ערן פולק: בנושא של שיעורי המס יש שלוש תקופות זמן שהן רלוונטיות.
ערן פולק: יש את תקופת הזמן של השנתיים הקרובות בהן תלוי גם במסגרת התקציבית של התקציב הנוכחי.
ערן פולק: יש תקופת זמן שהיא החל משנת 2016, שלפי מתווה המס שאישרה הממשלה תופסק ההפחתה במס החברות הכללי, ויש את תקופת הביניים.
ערן פולק: מה שהוחלט על ידי שר האוצר זה שבהתאם למה שכתוב בהצעת החוק, לתקופת הביניים, בשל המסגרת התקציבית, אנחנו נשארים באותם שיעורים של 10-15,  החל משנת 2016 אנחנו נקבל את הצעת הוועדה ונגיע לשיעורים של 12 ו-6, 12 במרכז ו-6 אחוזים באזור פיתוח א' כפי שיוגדר.
ציון פיניאן: זה יעודד לבוא לפריפריה.
ערן פולק: לדעתנו מדובר במשטר מס מאוד מאוד אטרקטיבי.
ערן פולק: אין בכלל להשוות ביחס למשטרי מס בעולם, וגם משטר מס אטרקטיבי מאוד ביחס למרכז.
ערן פולק: ביחס לתקופת הביניים, עדיין לא התקבלה החלטה.
משה גפני: עד מחר בהצבעה, תאמרו לנו מה ההחלטה.
אמנון כהן: מה לגבי 25 אחוזים ביצוע?
משה גפני: הנושא הנוסף לגבי הקריטריונים שייכללו בחוק.
ערן פולק: אנחנו מקבלים את הצעת הייעוץ המשפטי.
משה גפני: מקבלים את עמדת הייעוץ המשפטי של הוועדה.
מירי רגב: צריך לבדוק עם חיים כץ את הנושא של הדיבידנדים כי אמרו לי כאן שזה מקובל עליהם אבל זה לא מקובל עליהם.
משה גפני: אמרתי, ואני מדייק בדברים, שדיבר אתי אילן בירן על רפאל ואמר שהנוסחה שהם הגיעו לסיכום, מקובלת.
ציון פיניאן: על רפאל מקובל.
שלי יחימוביץ': על התעשייה האווירית, לא.
משה גפני: למה צריך לחזור על זה?
משה גפני: אמרתי שאמרו לי באוצר שלא תפסו את יאיר שמיר והוא לא דיבר אתי.
משה גפני: האוצר טוען שאצלם הבעיה היא עוד פחות מאשר ברפאל, אבל אני לא יודע.
משה גפני: אני מבקש לדעת מה התשובה ונאמר לי שעוד לא תפסו אותו, אבל יתפסו אותו וידברו אתו ונראה.
משה גפני: לפי זה גם נצטרך לראות.
משה גפני: לגבי הקריטריונים של הישובים, זה ייכלל בחוק ונצטרך לנסח את זה.
משה גפני: אני מבקש, אם אפשר לגבי מה שדיברנו כל הזמן, שהניסוח יהיה כזה שיש הבדל בין הכרייה לבין העיבוד.
חיים אורון: אני מבקש לשאול שאלה.
משה גפני: רק שאלה כי אני לא פותח דיון.
חיים אורון: הובא לתשומת לבי רק היום.
חיים אורון: אנחנו עושים מעבר מפריפריה לכל הארץ וזאת גם ההגדרה בחוק.
חיים אורון: יש פריפריה באזור ב' ובמרכז.
חיים אורון: בעצם אין כאן תקופת מעבר לגבי אזור עדיפות ב', שהיו לו תנאים שונים ממרכז הארץ.
חיים אורון: השאלה אם זה נכון, לא ליצור תקופת מעבר שמופיעה גם לגבי אזור עדיפות ב' וכרגע בעצם מה-1 בינואר, אין הבדל.
חיים אורון: אני מקבל את ההבחנה העקרונית שנעשתה בין פריפריה לבין מרכז.
חיים אורון: אני מדבר על תקופת מעבר שמקובלת בחקיקה מהסוג הזה כאשר משנים תנאים באופן דרמטי ושם אולי זה הדבר הכי מרכזי כי הם יותר לא אזור ב' וזה יכול להיות אזור העמקים, זה יכול להיות הגליל התחתון, זה יכול להיות בין קריית גת לקריית מלאכי, אזור לכיש וכולי.
משה גפני: המקומות שמוגדרים.
משה גפני: ערן, מה אתה עונה?
ערן פולק: צריך להבין משהו שהוא בסיסי בכל המעבר שהחוק הזה יוצר כי זה לא רק לנושא של אזור פיתוח ב' אלא הוא נכון גם לחברות שמופחתות להן ההטבות מכוח החוק.
ערן פולק: מפעל ספציפי שנמצא היום בתקופת הטבות, אם הוא ב' או א' או כל דבר אחר, ההטבות האלה נשמרות לו עד תום התקופה בהתאם להוראות המעבר שבחוק.
ערן פולק: כלומר, אין כאן שום פגיעה.
שי חרמש: לא נוגעים בכתבי האישור הקיימים.
ערן פולק: ודאי שלא.
ערן פולק: לא נוגעים ולא פוגעים בתקופת הטבות קיימת.
ערן פולק: למפעלים יש אופציה לעבור, אם רוצים, לדין החדש או לדין הישן.
ערן פולק: כך שהם בעצם יכולים להשיג את הכי טוב מבין שני החוקים אבל אין כאן פגיעה במפעל ספציפי.
משה גפני: רבותיי, מחר להצבעות אני מבקש תשובה לגבי הנושא של תקופת הביניים של המס בנושא הפריפריה והמרכז.
משה גפני: אנחנו מבקשים לקבל תשובה לגבי הנושא של התעשייה האווירית.
משה גפני: אני מבקש להגיע לניסוח לגבי הנושא של הכרייה והעיבוד.
משה גפני: מי שירצה תוך כדי הישיבה להגיש הסתייגויות מהותיות לאחר קבלת התשובות, אנחנו נצביע עליהן.
משה גפני: אני לא יודע מה יהיה בוועדה, אני לא אחראי כאן על חברי הוועדה, בעיקר לא על מפלגת השלטון.
מירי רגב: הם צריכים לתת תשובות היום.
מירי רגב: לפני מחר הם צריכים להסביר מה זאת כרייה, כי אם אין, בעצם אין שום משמעות לחוק הזה ואין משמעות לחריגה.
מירי רגב: אתה הקמת צוות בראשותו של רכז הקואליציה כדי שיבדוק ויבוא אתם לאיזה שהם סיכומים.
מירי רגב: אני אשמח לשמוע מרכז הקואליציה היכן זה עומד.
מירי רגב: הדבר השני.
מירי רגב: ביקשת באופן חד משמעי, משום שהחוק הזה מדבר על ההבדל בין כרייה לעיבוד, שיבואו ויאמרו לנו מה ההבדל.
מירי רגב: אם הם לא יודעים מה ההבדל, לא יכול להיות חוק.
משה גפני: הם יודעים מה ההבדל.
משה גפני: הוויכוח הוא אחר לחלוטין.
משה גפני: לטענת האוצר הניסוח הקיים אכן מחדד את ההבדלים, לטענת הייעוץ המשפטי של הוועדה זה לא מחדד לגמרי את ההבדלים.
קריאה: זה רק מסבך את ההבדלים.
מירי רגב: שיסבירו מה זה, כי זה אומר שזה תהליך שקשה מאוד להפריד אותו.
קריאה: זה רק מסבך את אי הוודאות.
משה גפני: עם כל הכבוד, אני לא הולך לקיים כאן דיונים עד סוף הדורות.
משה גפני: מיכל, את רוצה להסביר?
מיכל דויטש: בעצם מה שעשינו, עשינו שני דברים בחוק.
מיכל דויטש: החרגנו בהגדרה של מפעל תעשייתי את המפעלים שהם מפעלים שמפיקים מחצבים, בין אם זה מכרה, בין אם זה מפעל להפקת נפט, או כל מחצב אחר.
מיכל דויטש: זאת ההוראה המהותית, איזה מפעל איננו נכנס לגדר חוק עידוד.
מיכל דויטש: השלב הבא הוא השלב של ההגדרה של הכנסה מועדפת.
מיכל דויטש: אנחנו בעצם אומרים שאם יש הכנסה שהיא מגלמת בחובה גם הכנסה שנובעת גם מפעילות שהיא פעילות של המפעל הייצורי וגם פעילות של מפעל שאיננו מפעל ייצורי, צריך לפצל את ההכנסה כך שיש לנטרל ממנה את חומר הגלם שהופק בפעולה שאיננה פעילות ייצורית.
מיכל דויטש: ההפרדה של ההכנסה לא נמצאת כאן בחוק.
מיכל דויטש: בעצם מה שהחוק אומר זה מה יש לנטרל מן ההכנסה.
מיכל דויטש: כאשר תבוא הכנסה שיש בה חומר גלם נניח אשלג, שעושים ממנו חומר הדברה או משהו אחר, עושים ממנו שוקולד, ונתתי דוגמה קיצונית של אשלג ושוקולד ---
מירי רגב: אם כל הדיון הוא על המונח הזה, צריך לומר מה המונח הזה אומר.
מיכל דויטש: זה בדיוק העניין.
משה גפני: אני בשלב לפני הוצאת כל האורחים החוצה.
משה גפני: התלבטתי אם להזמין אורחים.
משה גפני: זה דיון של חברי הכנסת.
משה גפני: מה שאנחנו יודעים, אנחנו יודעים.
משה גפני: אני לא מבקש את ההערות האלה שלא מבינים על מה מדברים.
משה גפני: אני לא אאפשר לדבר.
משה גפני: עם כל הכבוד, אני פשוט אוציא את כל האורחים החוצה.
ארמנד לנקרי: אדוני היושב ראש, יש דברים שלא יודעים אותם.
משה גפני: אז לא יודעים.
ארמנד לנקרי: צריך לומר אותם.
משה גפני: אני לא רוצה לדעת.
מירי רגב: אנחנו רוצים לדעת קצת יותר.
משה גפני: לשם כך היו הדיונים.
משה גפני: אתם רוצים לקיים דיון כאילו אנחנו לא יודעים על מה מדובר?
משה גפני: יודעים בדיוק.
משה גפני: תאמינו לי שיודעים בדיוק.
משה גפני: אנחנו יודעים גם על מה מדובר מקצועית, גם על מה מדובר פוליטית, גם מה על  מדובר ציבורית וגם על מה מדובר במשרד האוצר.
משה גפני: הכל על השולחן.
ארמנד לנקרי: אולי אתה כן, אבל לא פקידי האוצר.
משה גפני: פקידי האוצר הם עובדי מדינה וזה התפקיד שלהם.
משה גפני: מיכל, תמשיכי.
מיכל דויטש: מה שבעצם ניסינו לכתוב בהגדרה של הכנסה מועדפת זה שאנחנו מבקשים לנטרל את ההשפעה של חומר הגלם על אותה הכנסה.
מיכל דויטש: זה בעצם מה שכתוב בהגדרת הכנסה מועדפת.
מיכל דויטש: הפיצול או החישוב הוא חישוב שומתי.
מיכל דויטש: בעצם מה שהחוק נותן, הוא בעצם נותן את הפלטפורמה לפיצול של אותה הכנסה.
שי חרמש: על זה הסכמנו אבל השאלה איך אתם יודעים לעשות את זה.
שי חרמש: אתם לא יכולים לעשות את זה.
רונית תירוש: השאלה היא איך את יכולה להעריך את הפרופורציה בפיצול.
שי חרמש: הדיון לא הסתיים.
משה גפני: אם אתה רוצה לשאול שאלה, תשאל.
שי חרמש: ישבנו ביום חמישי בתל אביב, ידעתם את זה ויכולתם לבוא היום לכאן עם נוסחה ברורה, אבל במקום זה אתם מורחים אותנו ומביאים אותנו לדקה ה-90.
שי חרמש: מה עשינו ביום חמישי?
שי חרמש: אמרנו שיבואו היום עם הפרדה אבל הם לא יודעים להפריד ומחר בבוקר ילחצו אותנו בהצבעות אחת אחרי השנייה.
אמנון כהן: יש עוד נושא, ה-25 אחוזים יצוא שאמרנו שייעשה מדורג.
ערן פולק: אמרנו שאנחנו מתנגדים.
רונית תירוש: אמנון, תזכיר לנו.
ציון פיניאן: דיברנו על שלושה מדרגים – עשרה, עשרה וחמישה.
ערן פולק: אמרנו בדיון הקודם ואני אומר זאת שוב.
ערן פולק: זה עלה בדיון הקודם ונתנו תשובה אותה ניתן שוב.
ערן פולק: להבנתנו הפתיחה של תנאי היצוא, מעבר לזה שהיא לא נכונה מקצועית, בפועל מה שהיא תעשה, היא תכניס אוכלוסייה הרבה יותר גדולה שנענית לחוק ותאלץ אותנו מבחינת המסגרת הפיסקלית להעלות את שיעורי המס.
ערן פולק: לכן אנחנו מתנגדים.
אמנון כהן: אנחנו מחר רוצים להביא הסתייגות שלנו כחברי ועדת הכספים  לגבי ה-25 אחוזים, מדורג בצורה של עשר, עשר וחמש.
מירי רגב: גם ההבדל בין כרייה ליצור.
אמנון כהן: עוד נושא עליו דיברנו.
אמנון כהן: דיברתי אתמול עם מנכ"ל משרד התעשייה ועם ערן.
אמנון כהן: המדינה רוצה לעודד תעסוקה ולמעשה עידוד תעסוקה מתפרש לא רק בדיבור אלא במעשים.
אמנון כהן: יש מסלול מסוים לגבי עידוד תעסוקה שנותנים סיוע למפעל בתוספת שכר למפעל על כל עובד ועובד.
אמנון כהן: אנחנו דיברנו על כך שאם מדינה רוצה לעודד תעסוקה במקום שהוא לא מוכה אבטלה אלא מקום שלא נמצא כרגע בהגדרות, אזור מסוים או אזור ערבי באזור מסוים או המגזר החרדי, שר התעשייה יחליט שלגבי אזור מסוים שרוצה לעודד תעסוקה, מי שיקים שם את המפעל, יקבל מענק כאזור עדיפות לאומית א'.
אמנון כהן: כמובן יציע את זה שר התעשייה ושר האוצר חייב להיות שותף בנושא הזה.
שי חרמש: אמנון, נחזור בחזרה לשיטת הסלאמי בה היינו חמישים שנים.
אמנון כהן: אתמול דיברתי עם מנכ"ל משרד התעשייה ואמרתי שזה יהיה באחריות הממשלה כי זה נושא שהממשלה צריכה לקבל החלטה לגביו.
אמנון כהן: הוא צריך לחזור אלי היום עם התשובה, או שימצאו נוסח מוסכם, ואם אין לך את זה היום, אפשר לקבל את התשובה גם מחר לפני ההצבעה.
שי חרמש: אני מבין שכך הגענו למפת העדיפות הלאומית ולבג"ץ.
שי חרמש: בדיוק בגלל השיטה הזאת.
מירי רגב: אני רוצה להצטרף לדבריו של חבר הכנסת אמנון כהן.
מירי רגב: בדיונים הראשונים דיברנו על כך שהמבחן האמיתי של ההטבות יהיה כמה מעסיקים אותם מפעלים.
מירי רגב: המפעל הזה הוא מפעל עוגן לאזור באר שבע והסביבה.
מירי רגב: אם המפעל הזה לא מקבל חלק מההטבות שלו, הוא מפטר את העובדים ובסוף האנשים האלה  יהיו לנטל על האוצר.
מירי רגב: זה יחזור אלינו בצורה אחרת בתשלום.
מירי רגב: אמרנו שאחד המבחנים שצריך להיות הוא כמה עובדים מעסיקים, ואלה שמעסיקים עובדים – מה הם מקבלים.
רונית תירוש: ומהיכן.
רונית תירוש: פריפריה.
מירי רגב: זה מבחן שמדבר על העסקת עובדים.
שי חרמש: נשים מפעלים בעג'מי.
שי חרמש: מישהו כנראה לא קרא את הבג"ץ על אזורי העדיפות הלאומית, אבל זה בסדר ואפשר לדבר.
שי חרמש: ציפינו שהיום הם יחזרו עם תשובות ושלא ישאירו שאלות פתוחות.
חזי צאיג: לגבי המסלול שחבר הכנסת כהן מדבר עליו, מסלול תעסוקה שקיים היום ולא במסגרת חוק עידוד השקעות הון, אנחנו לא כפופים למפת אזורי עדיפות, לא ל-א', ב' ו-ג'.
חזי צאיג: מהסיבה הזו אנחנו מתעדפים בעיקר היום אזורים שהם מוכי אבטלה, דהיינו, גם אזורים במרכז הארץ כמו בני ברק, אלעד, מודיעין, יישובי מיעוטים, כפר קאסם ברמת תעדוף גבוהה.
חזי צאיג: יחד עם זאת, אם יש שתי בקשות כאשר מפעל נמצא בבני ברק ומפעל שנמצא בבאר שבע לצורך העניין, ושתי הבקשות מונחות לפנינו, אנחנו מתעדפים לפי המרחב את הבקשה.
חזי צאיג: יש לנו קריטריונים מאוד ברורים גם לתעדוף בקשות, גם כאשר הבקשות הם ממרכז הארץ או מהפריפריה.
אמנון כהן: אני מדבר על מענק למפעל.
מירי רגב: אתה יודע שהפריפריה יותר מוכת אבטלה מאשר המרכז.
חזי צאיג: לכן הם מקבלים.
אמנון כהן: אני מדבר על מענק.
חזי צאיג: מענק תעסוקה.
משה גפני: אתם מדברים על שני דברים שונים.
חזי צאיג: זה לגבי מענק תעסוקה.
חזי צאיג: לגבי מענקים במסגרת פעילות השקעות הון, אנחנו מביאים את הבקשות לפי קריטריונים שהם מאוד ברורים כאשר התעדוף אצלנו היום בקריטריונים הוא לתת עדיפות למי שמרוחק ממרכז הארץ ולישובים שהרמה הסוציו אקונומית שלהם היא נמוכה ואחוזי האבטלה בישובים האלה גבוהים.
משה גפני: אני מבקש מכי"ל להביא ליועצת המשפטית של הוועדה ניסוח שלפי דעתכם עושה את ההבחנה בין הכרייה לבין העיבוד.
משה גפני: אני מבקש לנסות להגיע לניסוח עד מחר.
שי חרמש: או לחילופין פתרון ביניים כך שלא יהיה צריך לעשות את ההפרדה וייתן הטבת ביניים.
שי חרמש: גם זה פתרון.
משה גפני: אנחנו נצביע בעזרת השם מחר על כל האופנים עליהם דיברנו לאחר שגם נקבל את התשובות.
מירי רגב: יש עוד דבר אחד.
מירי רגב: מחר הדיונים הם מהבוקר עד מתי שיסתיימו בלי המוזמנים.
משה גפני: אין דיונים.
משה גפני: יש הצבעות.
מירי רגב: יפה, רק הצבעות.
מירי רגב: הדיון הזה הוא מאוד חשוב והתעדכנתי בו כל הזמן דרך האנשים.
מירי רגב: אני מבקשת שיובהר כאן על ידי אנשי כי"ל, ואנשים נוספים כמו ראש עיריית באר שבע, שייתנו כמה היבטים נוספים לפני ההצבעה מחר, כי מחר הם ימשיכו לתת לנו את אותן תשובות שהם נותנים לנו היום.
מירי רגב: אני מבקשת שתהיה הבהרה כלשהי לגבי חלק מהדברים שאתה ביקשת תשובות עליהם ולא קיבלנו את התשובות.
משה גפני: חברת הכנסת רגב, אנחנו לא קיבלנו על כל הדברים תשובות, אבל אם לא נקבל תשובות לפני ההצבעה, לא נצביע עליהם.
משה גפני: אנחנו נקבל את התשובות לפני ההצבעה.
משה גפני: אני מכריז על הפסקה בישיבות הוועדה.
משה גפני: אנחנו מחדשים את הנושא של ההגבלים העסקיים בשעה 14:00.
משה גפני: אני פותח את ישיבת הכספים.
משה גפני: על סדר היום פרק י': רשויות מקומיות, סעיף 38(2) – תיקון פקודת העיריות (פטור מארנונה לנכס שנהרס).
משה גפני: זה חלק מתוך הפרק של מידע.
משה גפני: אנחנו דנו על זה בתל אביב.
משה גפני: את הנושא של מידע בתוך הרשויות המקומיות, אני לא מסכים בשום אופן להביא את זה.
מיכל דויטש: זה כל פסקה (7).
משה גפני: אני עושה עוד משהו.
משה גפני: זה מתוך פרק שלא נמצא על סדר היום, מתוך פרק של מסירת מידע.
משה גפני: אנחנו דיברנו על זה וכל חברי הוועדה הביעו התנגדות.
משה גפני: הנושא של רשות מקומית, ודאי לא בא בחשבון וגם ביררנו האם יש מציאות כזאת או לא.
משה גפני: בקיצור, אני נגד.
משה גפני: באוצר טוענים שאלה משרדי הממשלה, ואני גם נגד.
משה גפני: אני חושב שזה לא בסדר, אבל את משרד התעשייה אני רוצה יחד עם הנושא הזה לפצל עכשיו.
משה גפני: זאת אומרת, לא להמית.
משה גפני: את הרשויות אני לא אביא ואין על מה לדבר בכלל.
משה גפני: אנחנו נמחק את זה מהסעיף והוא לא יבוא למליאה.
משה גפני: את הסעיף של משרד התעשייה עם הסעיף הזה של פטור מארנונה לנכס שנהרס – ודרך אגב, עכשיו זה מקבל משנה חשיבות, גם בעקבות השריפה בכרמל – זה דיון אחר.
מיכל דויטש: את זה מפצלים.
קריאה: זה לא בסדר היום.
משה גפני: אני לא אצביע.
חיים אורון: גפני, תפצל את הכל.
משה גפני: לא, אני לא מפצל את הכל.
משה גפני: את הרשויות המקומיות אני לא מפצל.
משה גפני: אני רוצה לנהל משא ומתן על משרד התעשייה ולא על הכל.
משה גפני: הרשויות המקומיות, לא בא בחשבון.
משה גפני: כולם מודים בזה ואני לא רוצה להגיד מה אומרים לי אנשי אוצר מסוימים כי אני לא רוצה לסכסך.
משה גפני: הרשויות המקומיות, זה דבר נורא.
משה גפני: לגבי התעשייה, יש להם טענה.
משה גפני: אני גם נגד אבל אני אומר שאת זה אפשר לפצל.
משה גפני: אני חשבתי מלכתחילה שאת הסעיף של המידע, בכלל לא להביא, אבל במהלך היום עשיתי את החשבון.
משה גפני: הרי בכל אופן משרד התעשייה, יש להם טענות יותר חזקות ואז לפצל את זה יחד עם הסעיף של פקודת העיריות, פטור מארנונה.
משה גפני: לפצל והפירוש הוא לא לדון יותר אלא לדון בשנה הבאה.
משה גפני: זה בניגוד למה שדיברנו קודם.
משה גפני: אני לא אומר לאוצר בשום מקרה שאני הולך לאשר את זה, אני לא אומר מתי אני אדון על זה.
קרן טרנר: אנחנו הבנו שהיום בסדר היום סעיף 38(2) ולא שום דבר אחר.
קרן טרנר: לא פיצול של שום דבר אחר.
משה גפני: אני מבקש לפצל את הסעיף הזה.
משה גפני: אנחנו מצביעים על הסעיף.
משה גפני: הפיצול אושר
קרן טרנר: למה נכס שאינו ראוי לשימוש הוא מפוצל?
קרן טרנר: הכוונה הייתה לדבר על הנושא של מס הכנסה ולפצל את הנושא הזה, אבל נכס שניזוק, שנכס שאינו ראוי לשימוש, לא דיברנו על פיצול.
קריאה: יש הסכמות משמעותיות בעניין הזה.
משה גפני: איפה ההסכמות?
משה גפני: תהיינה הסכמות ביניכם, אני אעשה את זה  בשבוע הבא.
משה גפני: זאת לא הייתה העמדה שלכם.
נועה בן אריה: למה לפצל?
קרן טרנר: לא בזה.
קרן טרנר: ממש לא בזה.
קרן טרנר: כנראה יש טעות.
קרן טרנר: אתה רוצה שאני אסביר?
משה גפני: כמו שאמרתי, זה פוצל ואנחנו נדון על זה בהמשך.
משה גפני: אני מבקש להודיע כמה הודעות.
משה גפני: ביום רביעי אמורה להתקיים ישיבה, כפי שדיברנו, בקשר למצוקת הדיור.
משה גפני: בישיבה הזאת ישתתף שר האוצר, שר השיכון ונגיד בנק ישראל.
אמנון כהן: יופי.
יעקב אדרי: מה יופי?
יעקב אדרי: השאלה אם הם יבואו עם הצעות קונקרטיות.
אמנון כהן: שקודם כל יבואו.
יעקב אדרי: יבואו וימרחו אותנו.
אמנון כהן: תודה רבה אדוני היושב ראש על קיום הישיבה.
משה גפני: זה מה שסוכם, ולפני שאנחנו מעלים את התקציב למליאה, ביקשתי לקיים את הדיון הזה.
משה גפני: האמת היא שהיה קשה לתאם את הישיבה הזאת, אבל מאוד ביקשתי לקיים את הישיבה הזאת ואלה הצעות שאי אפשר לסרב להן.
משה גפני: אני מקווה שהישיבה בעזרת השם תתקיים ביום רביעי.
משה גפני: מכיוון שהישיבה הזאת מתקיימת ביום רביעי, אנחנו סיכמנו שאנחנו נקיים ישיבה גם על הנושא של השריפה בכרמל, ישיבת מעקב שהייתה אמורה להתקיים השבוע.
משה גפני: בישיבה הראשונה אחרי יום רביעי אנחנו נקיים את הישיבה הזאת, אבל אני עוד לא יודע אם היא תתקיים ביום חמישי או ביום ראשון או ביום שני.
משה גפני: עוד לא החלטתי ונראה לפי ההתפתחויות שתהיינה השבוע.
משה גפני: מחר בעזרת השם התוכנית שלי היא להצביע על חוק ההסדרים ועל חוק התקציב אבל התעוררה בעיה.
משה גפני: דיברתי גם עם היועצת המשפטית של הוועדה וגם עם היועץ המשפטי של הכנסת.
משה גפני: הוועדה המשותפת לכספים וחוץ וביטחון לא אישרה אתמול את תקציב הביטחון.
משה גפני: אני סבור שאנחנו יכולים להצביע מחר.
אמנון כהן: חוק ההסדרים.
משה גפני: לא, חוק ההסדרים זה דבר אחד.
משה גפני: אני מדבר על התקציב.
משה גפני: לגבי התקציב אני אצטרך חוות דעת האם אנחנו נצביע או לא.
יעקב אדרי: למה לא אישרו שם את התקציב?
משה גפני: מכיוון שיש ויכוח.
יעקב אדרי: כנראה יש סיבה.
משה גפני: יש ויכוח על גובה התקציב.
יעקב אדרי: הם רוצים יותר.
משה גפני: יש ויכוח על גובה  התקציב.
משה גפני: זה לא סוד.
משה גפני: אני לא נכנס לפרטים, אבל זה הוויכוח והם לא הצביעו אתמול.